**Doložka vybraných vplyvov**

**A.1. Názov materiálu:** vládny návrh zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy – vplyvy  na hospodárenie obyvateľstva,– sociálnu exklúziu,– rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |   |
| 5. Vplyvy na informatizáciu spoločnosti |  | X |   |

**A.3. Poznámky**

Vplyvy na rozpočet verejnej správy – nepredpokladá sa vplyv na rozpočet verejnej správy, keďže sa navrhuje zachovanie v súčasnosti účinného právneho stavu, s čím uvažuje aj návrh rozpočtu verejnej správy na roky 2012 až 2014 ako aj návrh rozpočtu Sociálnej poisťovne na rok 2012 s rozpočtovým výhľadom na roky 2013 a 2014.

 V prípade, ak by vládny návrh zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisovnebol prijatý, došlo by k nasledovným situáciám:

Sociálna poisťovňa by nemohla presúvať finančné prostriedky zo základných fondov, ktoré vykazujú prebytok (základný fond nemocenského poistenia, základný fond úrazového poistenia, základný fond podpory v nezamestnanosti a základný fond garančného poistenia) na vykrývanie deficitu základného fondu starobného poistenia, štát by musel Sociálnej poisťovni poskytovať finančnú výpomoc podľa § 157 ods. 4 zákona o sociálnom poistení vo vyššej sume ako sa predpokladá návrh rozpočtu, a to približne o 227 mil. eur v roku 2012 a 217 mil. eur v roku 2013;

jednotliví zamestnávatelia ani Sociálna poisťovňa by nevedeli určiť sadzbu poistného na úrazové poistenie, čo by v praxi znamenalo v zásade výpadok príjmov Sociálnej poisťovne, a to v roku 2012 v objeme cca 128 mil. eur a v roku 2013 v objeme približne 134 mil. eur. Z dôvodu výpadku príjmov základného fondu úrazového poistenia by štát podľa § 157 ods. 4 zákona o sociálnom poistení musel Sociálnej poisťovni poskytnúť finančnú výpomoc na úhradu dávok úrazového poistenia, taktiež sa finančné prostriedky úrazového poistenia využívajú na vykrývanie deficitu základného fondu starobného poistenia.

Vplyvy na podnikateľské prostredie – návrh zákona nemá vplyv na podnikateľské prostredie, keďže sa navrhuje zachovanie v súčasnosti účinného právneho stavu.

Sociálne vplyvy – návrh zákona nemá sociálne vplyvy.

Vplyv na životné prostredie - nepredpokladá sa vplyv na životné prostredie.

Vplyvy na informatizáciu spoločnosti - nepredpokladá sa vplyv na informatizáciu spoločnosti.

**A.4. Alternatívne riešenia**

 Z dôvodu, že štátu hrozia značné hospodárske škody ako jeden z dôvodov podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, neuvažovalo sa s alternatívnymi riešeniami.